pythainlp/thai_wikipedia_clean_20230101 huggingface dataset:
เกิดเมื่อวันอังคารที่ 5สิงหาคม ค.ศ. 1997 ในลั่วหยาง เหอหนาน จีน เริ่มเต้นแต่เด็ก และได้ร่วมประกวดเต้นไอบีดี (IBD) ใน ค.ศ. 2011 ขณะที่เรียนมัธยมศึกษาปีที่ 2 จนได้เป็นหนึ่งในยอดนักเต้นฮิปฮอป 16 คน ต่อมา ได้เป็นเด็กฝึกหัดของเยฺว่หฺวาเอนเตอร์เทนเมนต์ (乐华娱乐)
ก้าวสู่วงการนักร้อง.
ใน ค.ศ. 2014 เปิดตัวเป็นสมาชิกวงดนตรียูนิก ในตำแหน่งนักเต้นหลัก, แร็ปเปอร์ และภาพลักษณ์ของวง พร้อมเพลง "ฟอลลิงอินเลิฟ" (Falling in Love) โดย เป็นสมาชิกที่มีอายุน้อยที่สุด และยังเป็นผู้ออกแบบท่าเต้นให้กับวงหลายเพลง เขายังได้รับฉายาว่า หวังเถียนเถียน หรือ โบ๋ตั๋นแห่งลั่วหยาง เนื่องจากหน้าตาที่หวานน่ารัก
ในวันที่ 7 มี.ค. 2015 วงยูนิกจัดงานแฟนมีตครั้งแรกที่กรุงเทพ ประเทศไทย และเมื่อวันที่ 24 เม.ย. ยูนิกได้เปิดตัวมินิอัลบั้มและมิวสิกวิดีโอเพลง (EOEO) ซึ่งได้รับความนิยมอย่างล้นหลามจากแนวดนตรีท่าเต้นที่โดดเด่นจนติดชาร์ต MV YinYueTai Weekly โดย เป็นผู้ออกแบบท่าเต้นให้กับเพลงนี้ ซึ่งได้รับรางวัลการออกแบบท่าเต้นยอดเยี่ยม "Best Choreography" ในงาน International-K Music Awards 2015 ด้วย
นอกจากนี้ ตั้งแต่ ค.ศ. 2016 - 2021 ยังได้เป็นพิธีกรรายการ "เทียนเทียนเซี่ยนช่าง" (天天向上; Day Day Up) ซึ่งเป็นรายการวาไรตี้แนวศิลปะวัฒนธรรมชื่อดังของช่องหูหนาน
ก้าวสู่วงการนักแสดงละคร.
ใน ค.ศ. 2016 ก้าวสู่วงการนักแสดงเต็มตัว จากการแสดงบทนำร่วมกับถงต้าเหว่ยและเฉินเฉียวเอินในละครแนวรัก–ตลกเรื่อง "เหรินเจียนจื้อเว่ย์ชื่อชิงฮฺวาน" (人间至味是清欢; Love Actually)
ใน ค.ศ. 2017 ได้รับบทนำเดี่ยวเป็นครั้งแรกในละครแนวเซียนเสีย (仙俠) เรื่อง "ซือลี่ฉู่ชานเสฺว-ยฺเหวียน" (私立蜀山学园; Private Shushan Gakuen) ปีเดียวกัน ได้รับเชิญไปแสดงในละครชีวิตวัยเรียนเรื่อง "ชิงชุนจุ้ยห่าวฉือ" (青春最好时; When We Were Young) และได้รับบทในละครวิทยาศาสตร์เรื่อง "เพื่อนซี้พลังวิเศษ"​(超凡天赋; Super Talent)
ใน ค.ศ. 2018 ได้เป็นครูสอนเต้นในรายการ "พรอดิวซ์ 101" (Produce 101) ความสามารถด้านการเต้นที่แสดงออกในรายการนี่ทำให้มีชื่อเสียงขึ้นมาก
ใน ค.ศ. 2019 ได้แสดงเป็น จี่เซี่ยงคง หนุ่มนักเล่นเกมมืออาชีพในละครเรื่อง "สู่ฝัน​เส้น​ขอบฟ้า"​ (陪你到世界之巅; Gank Your Heart) ซึ่งส่งผลให้เขาได้รับการยกย่องในฐานะนักแสดงอาชีพที่มีฝีมือโดดเด่น โดยได้รับรางวัล "Golden Eagle​ Award"​ ครั้งที่ 30 สาขานักแสดง​น​ำ​ชาย​ยอดเยี่ยม​ รางวัลนี้เป็น 1 ใน 3 รางวัลอันทรงเกียรติ​ของจีนเช่นเดียวกับรางวัลแม็กโน​เลีย​ ในปีเดียวกันยังได้รับบทบาทหลานวั่งจี (蓝忘机) จอมยุทธ์ในละครย้อนยุคเรื่อง "ปรมาจารย์ลัทธิมาร" (陈情令; The Untamed) ซึ่งสร้างจากนวนิยายชื่อเดียวกัน บทบาทดังกล่าวทวีชื่อเสียงให้อีกเป็นอันมาก นอกจากนี้ ได้รับความนิยมในต่างประเทศ ด้วย
ใน ค.ศ. 2019 นิตยสาร "ฟอบส์" (Forbes) จัดเขาอยู่ในอันดับที่ 9 ในบรรดาชาวจีนผู้มีชื่อเสียง 100 คน ทั้งยังจัดเขาเข้าในรายชื่อชาวเอเชีย 30 คนที่อายุน้อยกว่า 30 ปีและมีอิทธิพลในหมวดหมู่งานของตน และจากผลงานที่โดดเด่นและการสร้างอิทธิพล​เชิงบวกต่อสังคม ทำให้ในปี 2020 ขยับขึ้นมาอยู่ในอันดับที่ 2 ของ Forbes
ในปี ค.ศ. 2020 - 2021 ได้แสดงในละครแนวอู่เสีย (武俠) เรื่อง "นางโจร" (有翡; Legend of Fei) คู่กับจ้าว ลี่อิ่ง (趙麗穎) ละครได้รับความนิยมเป็นอย่างมาก และมีมูลค่าการตลาดสูงสุดของประเทศจีนในครึ่งปีแรก 2021 ด้วยยอดโฆษณา 97 แบรนด์ รวมทั้งถูกซื้อลิขสิทธ์ฉายในหลายประเทศ เช่น เกาหลี และ ญี่ปุ่น นอกจากนี้ ยังได้แสดงนำในละครฟอร์มยักษ์แห่งปีของ IQIYI เรื่อง ตำนานลั่วหยาง (风起洛阳, Wind from Luo Yang) ที่มีผู้จองรับชมมากกว่า 3 ล้านบัญชี ทำสถิติ Heat Index สูงอันดับ 2 ของปี 2021 จำนวนคอมเม้นต์เรียลไทม์สูงสุด และ ได้รับเลือกเป็น IQIYI Drama Top 1 ของปี 2021 รวมทั้งยังเป็นซีรีส์ที่มีมูลค่าการตลาดสูงสุดในครึ่งปีหลัง 2021 ด้วย โดยมียอดโฆษณาสูงถึง 111 แบรนด์ นอกจากนี้ ละครยังติด 1 ใน 10 Blue Book of China Film 201 สาขาละครและภาพยนตร์ด้วย นอกจากนี้ หวัง อีปั๋วยังนำแสดงใน ซีรีส์ชุด Faith Makes Great ในตอน "Choice" ซึ่งได้รับรางวัลเฟยเทียน คร้งที่ 33 (33th China TV Drama Flying Apsaras Award) สาขาละครโทรทัศน์ยอดเยี่ยม (Outstanding TV Drama Award) ซึ่งเป็นรางวัลอันทรงเกียรติสูงสุดในสายโทรทัศน์ของจีน โดยหวัง อีปั๋ว ได้แสดงบทบาทถ่ายทอดชีวประวัติของบุคคลสำคัญทางประวัติศาสตร์ได้อย่างดี ซึ่งทำให้เขาได้รับคำชื่นชมล้นหลามถึงฝีมือการแสดงที๋โดดเด่น และมีการสร้างเป็นสารคดีต่อมา ผลงานแสดงเรื่องนี้ยังถูกโรงเรียนบางแห่งไปใช้ประกอบในการเรียนการสอนวิชาประวัติศาสตร์ด้วย
ในปี 2022 ผลงานซีรีส์แนวสืบสวนของหวัง อีปั๋ว ออกอากาศ ทำให้เขาได้รับการชื่นชมจากทักษะการแสดงที่ยอดเยี่ยม และซีรีส์ยังได้รับการประเมินในระดับดีเยี่ยมจากผู้ชมทั่วไปผ่านหลายสถาบัน เช่น ดัชนี Maoyan ติดอันดับ 1 ในระหว่างออนแอร์ Weibo Score 8.6/10 และ MyDramaList 8.4/10
ปี ค.ศ. 2020 - ค.ศ. 2022 สร้างชื่อเสียงโด่งดังจากการเป็นกัปตันแชมป์รายการสตรีตแดนซ์ออฟไชน่า Street dance of China รายการเต้นชื่อดังของจีน ถึง 2 สมัยซ้อน ในฤดูกาลที่ 3 และ 4 และปัจจุบันกำลังเข้าร่วมรายการในฤดูกาลที่ 5 โดยใช้ชื่อทีมว่าอีปั๋วหวังจ้า บูม!!
ก้าวสู่วงการนักกีฬาอาชีพ.
ก้าวสู่วงการนักกีฬาครั้งแรก โดยเป็นสมาชิกทีมมอเตอร์ไซต์อาชีพทีม Yamaha Man Lee TaT และในปี 2019 ชนะรางวัลที่ 1 การแข่งขันมอเตอร์​ไซต์​ทางเรียบ Asia Road Racing Championship (ARRC) ด้วย
ก้าวสู่วงการนักแสดงภาพยนตร์.
แสดงภาพยนตร์ครั้งแรกในปี 2016 โดยเริ่มจากบทบาทนักแสดงสมทบ เรื่อง "ภารกิจพิชิตฝัน" (夢想合夥人; MBA Partners) ต่อมา ได้รับบทหงไหเอ๋อร์ (红孩儿) ในภาพยนตร์เรื่อง "ไซอิ๋ว เดี๋ยวลิงเดี๋ยวคน 3" (大话西游3; A Chinese Odyssey Part Three) ซึ่งดัดแปลงจากนวนิยายโบราณเรื่อง "ไซอิ๋ว" (西游) หลังเก็บเกี่ยวประสบการณ์มากขึ้น เขาได้รับบทนำในภาพยนตร์ครั้งแรกในปี 2021 กับบทบาทของตำรวจ UN ที่ปฏิบัติภารกิจในต่างแดน ในภาพยนตร์แอคชั่น เรื่อง (Formed Police Unit) ที่คาดว่าจะออนแอร์ในปี 2022 รวมทั้งยังได้รับบทบาทนำอย่างต่อเนื่อง ในภาพยนตร์โปรเจกต์ยักษ์ใหญ่ของค่าย "Bona Film Group" ในภาพยนตร์แนว Spy War เรื่อง (Anonymous)
ในปี 2022 ได้แสดงนำในภาพยนตร์ฟอร์มยักษ์ของจีนเรื่อง ฺBorn to Fly (长空之王) ภาพยนตร์โปรเจกต์ยักษ์ใหญ่ของ Bona, Alibaba และ Hengdong รวมทั้งได้รับเงินสนับสนุนจากรัฐบาลจีน กองทัพอากาศ และเป็นหนึ่งในภาพยนตร์ที่อยู่ในแผนพัฒนาโครงการฯ ในบทบาทของนักบิน โดยภาพยนตร์เรื่องนี้ได้รับรางวัลภาพยนตร์ที่มีผู้ชมมากที่สุดแห่งปี จากงาน Weibo Movie Night 2022 และยังเป็นภาพยนตร์ที่ประสบความสำเร็จสูงสุดที่ออนแอร์ในช่วงวันชาติจีนปี 2022 โดยมียอดขายบัตรล่วงหน้าเกิน 10 ล้านหยวน รวดเร็วที่สุดในประวัติศาสตร์วงการภาพยนตร์จีน ในปีเดียวกันนั้นเอง หวีงอี้ปั๋วได้รับบทนำในภาพยนตร์แนวสตรีทแดนซ์ฟอร์มยักษ์ One and only ซึ่งร่วมทุนสร้างระหว่าง Alibaba เทนเซ็นต์ และ China Film Group Corporation ซึ่งเป็นบริษัทภาพยนตร์ยักษ์ใหญ่ที่สุดของจีนที่ภาครัฐเป็นเจ้าของ
ในปี 2022 หวัง อีปั๋ว ได้รับการคัดเลือกเป็น 1 ในคณะกรรมการตัดสินรางวัลภาพยนตร์อันทรงเกียรติ FIRST International Film Festival 2022 ในฐานะ FIRST Frame Referee ตัดสินรางวัลผลงานหนังสั้น และสารคดี ร่วมกับนักแสดงระดับตำนานหลายท่าน เช่น โจวซวิ่น
การรับรองสินค้า.
เป็นหนึ่งใน Brand Ambassador ที่เป็นที่ต้องการและมีอิทธิพลอย่างมาก และในปี 2021 เป็นศิลปินจีนที่มีสินค้าอยู่ในการรับรองสูงสุดมากกว่า 40 แบรนด์ การรับรองของเขามีตั้งแต่ผลิตภัณฑ์ในประเทศ สินค้าในเครือของรัฐ เช่น Ping An Insurance, China Unicom, จนถึงผลิตภัณฑ์ระดับสากล เช่น Channel G-Shock Lenovo Colgate KFC และ Shu Uemura เขายังเป็นโฆษกระดับโลกของแบรนด์ต่างๆ ในอุตสาหกรรมที่หลากหลาย ตั้งแต่สมาร์ทโฟน Redmi ไปจนถึงบัตรเครดิต AMEX ของธนาคาร Bank of Communications ใน ค.ศ.2020 เป็นสมาชิกที่อายุน้อยที่สุดและเป็น Brand Ambassador ที่อายุน้อยที่สุดของ Elite Club ของ AUDI แบรนด์รถยนต์หรูสัญชาติเยอรมัน เขายังเป็นทูตจีนที่อายุน้อยที่สุดของ Channel แบรนด์แฟชั่นสุดหรูของฝรั่งเศสระดับ Blue Blood
ในเดือน เม.ย.2021 ได้เป็น Chief Global Brand Ambassador ของแบรนด์ชุดกีฬา Anta ซึ่งเป็นพันธมิตรด้านเครื่องแต่งกายกีฬาอย่างเป็นทางการของโอลิมปิกฤดูหนาวปี 2022 (Winter Olympics 2022) ทั้งนี้ จากความชอบในกีฬาผาดโผน โดยเฉพาะอย่างยิ่งการเล่นสเก็ตบอร์ดและการแข่งมอเตอร์ไซค์ ตลอดจนอิทธิพลที่แพร่หลายของเขาในกลุ่ม Gen Z ได้รับแต่งตั้งจากรัฐบาลจีนให้เป็นทูตส่งเสริมสเก็ตบอร์ดของจีน ทูตกีฬาฤดูหนาวของจีน และโอลิมปิกฤดูหนาวและพาราลิมปิกฤดูหนาวปี 2022 ที่ปักกิ่ง นอกจากนี้ เขายังดำรงตำแหน่งทูตส่งเสริมนักเต้นชั้นนำของจีน (China Top Dancer Ambassador) จากสมาคมนักเต้นจีน เนื่องจากทักษะและประสบการณ์ด้านการเต้นที่เป็นที่ยอมรับ รวมทั้งยังได้รับเชิญให้ร่วมแสดงเพื่อประชาสัมพันธ์กีฬาเอเชียนเกมส์ (Asian Games 2022) ซึ่งประเทศจีนเป็นเจ้าภาพ ณ เมืองหางโจวด้วย
ได้ปรากฏตัวบนหน้าปกของนิตยสารต่างประเทศ และนิตยาสารจีนหลายฉบับ เช่น GQ Style, Cosmopolitan และ Harper's Bazaar ในเดือน มี.ค. 2020 เขากลายเป็นคนดังชาวจีนคนแรกที่ขึ้นปก Super ELLE China ทั้งสามปก และในเดือน ธ.ค.2020 ได้แสดงในภาพยนตร์แฟชั่นระหว่าง Vogue Film และ Chanel ร่วมกับ Zhou Xun ในชื่อ 花的游吟 ทั้งนี้ อิทธิพลในด้านแฟชั่นของหวัง อีปั๋ว ทำให้ในปี 2022 เขาได้รับเลือกเป็น Global Spokesperson คนแรกของ Moncler แบรนด์ Skiwear ชั้นนำของโลกจากประเทศอิตาลี
งานด้านการช่วยเหลือสังคม.
ได้ใช้ภาพลักษณ์ตัวแทนคนรุ่นใหม่ของเขาในการปลุกจิตสำนึกแก่สังคมในหลายด้าน เช่น การรณรงค์ด้านการดับเพลิง แคมเปญช่วยเหลือเด็ก และการรณรงค์ด้านสิ่งแวดล้อมในฐานะทูตของ Wild Aid เมื่อวันที่ 8 ธ.ค. 2019 ได้รับเกียรติให้เป็นศิลปินต้นแบบด้านการอ่าน โดยเป็นหนึ่งในผู้อ่านต้นแบบของ "Model Reading" ซึ่งเป็นโปรแกรมการอ่านสำหรับเยาวชน ที่ริเริ่มมาจากความร่วมมือของ Kuwo Music และ China Youth Daily ซึ่งมีจุดมุ่งหมายเพื่อสร้างความสนใจและความกระตือรือร้นของเยาวชนในการเริ่มอ่านวรรณกรรม
กระตือรือร้นที่จะสนับสนุนงานจิตอาสาอย่างต่อเนื่อง เช่น การต่อสู้กับการระบาดใหญ่ของ COVID-19 โดยในเดือนม.ค. 2020 เขาและคนดังมากกว่า 200 คนได้บริจาคเงินจำนวน 278 ล้านหยวนให้กับมูลนิธิการกุศล Han Hong เพื่อช่วยเหลือเมืองอู่ฮั่น ซึ่งเป็นพื้นที่ที่ได้รับผลกระทบอย่างมาก เขาบริจาคเงินให้กับอู่ฮั่นอีกครั้งพร้อมกับพิธีกร Day Day Up ได้แก่ สิ่งของจำเป็น เช่น หน้ากากอนามัย และชุดป้องกัน รวมมูลค่า 1 ล้านหยวน ยังได้ร้องเพลงหลายเพลงเพื่อเป็นเกียรติแก่ผู้เสียสละอุทิศตนในการระบาดใหญ่ของโควิด-19 ในเดือนมีนาคม 2020 สำนักข่าว Xinhua News Agency ได้เปิดตัวเพลงสรรเสริญ "We Stay Together" (因为我们在一起) ขับร้องโดย เพื่อสร้างแรงบันดาลใจให้ผู้คนทำงานร่วมกันเพื่อต่อสู้กับโรคระบาด
ได้อุทิศตนช่วยเหลือผู้ประสบภัยน้ำท่วมใหญ่ในปี 2021 ที่มณฑลเหอหนาน บ้านเกิดของเขา โดยการบริจาคเงิน และลงพื้นที่ร่วมกับมูลนิธิ Han Hong พร้อมทีมงานบรรเทาสาธารณภัยเฉพาะกิจ ซึ่งประกอบไปด้วย แพทย์ผู้เชี่ยวชาญ พนักงานขับรถ และอาสาสมัครด้านอื่น ๆ ไปยังเมืองเจิ้งโจว ในมณฑลเหอหนาน ทางตอนกลางของประเทศจีน เพื่อให้ความช่วยเหลืออย่างเร่งด่วนแก่ประชาชนที่ได้รับผลกระทบจากเหตุการณ์อุทกภัยครั้งใหญ่
นีล ไกแมน
นีล ไกแมน (; 10 พฤศจิกายน ค.ศ. 1960) เป็นนักเขียนนวนิยายและการ์ตูนชาวอังกฤษ มีผลงานหนังสือการ์ตูนและผลงานนวนิยายมากมาย เช่น "เดอะแซนด์แมน" "อเมริกันก็อดส์" "คอรัลไลน์" "ผจญภัยในสุสาน" และได้รับรางวัลมากมาย เช่น รางวัลฮิวโก รางวัลเนบิวลา ฯลฯ
โจเซฟ บี. ฟอเรเกอร์
โจเซฟ เบนสัน ฟอเรเกอร์  เป็นนักการเมืองสังกัดพรรคริพับลิกัน เคยดำรงตำแหน่งผู้ว่าการรัฐโอไฮโอตั้งแต่ ค.ศ. 1886 ถึง ค.ศ. 1890 และเคยเป็นสมาชิกวุฒิสภาสหรัฐตั้งแต่ ค.ศ. 1897 ถึง ค.ศ. 1909
สปิตไฟร์
โบสถ์คาทอลิกนักบุญฟิลิปและยากอบ หัวไผ่
โบสถ์คาทอลิกนักบุญฟิลิปและยากอบ หัวไผ่ เป็นโบสถ์คริสต์นิกายโรมันคาทอลิก ภายใต้การดูแลของเขตมิสซังจันทบุรี ตั้งอยู่เลขที่ 70 บ้านหัวไผ่ อำเภอพานทอง จังหวัดชลบุรี มีที่ดินในปกครองประมาณ 13,000 ไร่ โบสถ์หลังแรกบาทหลวงมาธือแรง ฟรังซัว มารี เกโก มิชชันนารีชาวฝรั่งเศส สร้างขึ้นเมื่อปี พ.ศ. 2423 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ส่วนโบสถ์หลังปัจจุบันเป็นโบสถ์หลังที่สาม โดยบาทหลวงเอวเยน บุญชู ระงับพิศม์ออกแบบและสร้าง ลักษณะเด่นคือสถาปัตยกรรมเป็นทรงไทย และมีชีบอรีอุมคลุมพระแท่นไว้แห่งเดียวในไทย ปัจจุบันตัวโบสถ์หลังนี้อยู่ในระหว่างการบูรณะตั้งแต่เดือนกันยายน พ.ศ. 2562
โบสถ์หลังที่ 1.
โบสถ์หลังแรกนั้นเริ่มก่อสร้างขึ้นเมื่อปี พ.ศ. 2422 โดยบาทหลวงมาธือแรง ฟรังซัว มารี เกโก บาทหลวงเกโกได้อพยพชาวบ้าน และทาสมาทำการสำรวจหาพื้นที่ใหม่ ซึ่งเป็นพื้นที่ป่ารกร้างว่างเปล่าประมาณ 15,000 ไร่ (ปัจจุบัน 13,000 ไร่) ไม่มีคนอาศัย มีแต่พวกสัตว์ร้าย บาทหลวงเกโกได้ซื้อปืนแก๊ป ปืนคาบหิน มากกว่า 30 กระบอกและปืนตั้งอีก 3 กระบอกสำหรับไล่ช้าง และสัตว์ร้ายต่าง ๆ ท่านปลูกบ้านไว้หลายหลัง และโบสถ์ชั่วคราวอีกหลังหนึ่งตรงใจกลางของพื้นที่ (ต่อมาให้ชื่อว่าโบสถ์นักบุญฟิลิปและยากอบ)
โดยแรกเริ่มโบสถ์หลังแรกมีลักษณะเป็นบ้านไม้สองชั้น หลังคาทรงปั้นหยา มีดอกบัวประดับอยู่บนหลังคา 6 ดอก ผนังเป็นไม้ไผ่ฉาบปูน ชั้นล่างไว้เก็บวัวเก็บควาย ด้านหน้ามีบันไดขึ้นลงเรียกว่า บันได้ดิน ดำเนินการก่อสร้างโดย "หมอมาก" ซึ่งเป็นทาสที่บาทหลวงเกโกได้ไถ่มา หมอมากท่านนี้มีความสามารถในการทำไม้ ในการสร้างสิ่งปลูกสร้างต่าง ๆ และรอบ ๆ ตัววัดเป็นป่าพงไพรทั้งสิ้น มีแต่สัตว์ป่าอาศัยอยู่เช่น เสือ ช้าง ควายป่า หมูป่า กวาง ละมั่ง จระเข้ และงูพิษต่าง ๆ คุณพ่อต้องให้ลูกบ้านพกปืนกระบอก เพื่อไว้ไล่ช้างเป็นโขลง ๆ มีการสร้างโรงเรียนโดยการให้ใช้ภาษาละตินในการสอน วัดหัวไผ่หลังแรกใช้งานมาทั้งสิ้น 49 ปี และได้ถูกรื้อถอนและสร้างโบสถ์หลังที่ 2 ขึ้นในสมัยของบาทหลวงยาโกเบ แจง เกิดสว่าง (ต่อมาได้รับการอภิเษกให้เป็นมุขนายกท่านแรกของมิสซังจันทบุรี) ปัจจุบันพื้นที่บริเวณโบสถ์หลังที่หนึ่งนี้ได้ทำการถมดินสูงและสร้างถ้ำแม่พระประจักษ์ที่ลูร์ดไว้แทน ในสมัยของบาทหลวงเอวเยนบุญชู ระงับพิศม์ ขณะสร้างโบสถ์หลังที่สาม
โบสถ์หลังที่ 2.
บาทหลวงยาโกเบ แจง เกิดสว่างมารับหน้าที่เป็นอธิการโบสถ์แทนบาทหลวงอเล็กซิส บาทหลวงยาโกเบ แจง เห็นว่าสภาพโบสถ์หลังที่บาทหลวงเกโกสร้างไว้นั้นชำรุดแล้ว จึงได้ส่งคำร้องขออนุญาตสร้างโบสถ์หลังใหม่กับพระคุณเจ้าเรอเน แปร์รอส และก็ได้รับการอนุมัติในเวลาต่อมา บาทหลวงยาโกเบ แจง จึงเริ่มลงมือในการสร้างโบสถ์หลังใหม่ขึ้น โดยลักษณะของโบสถ์เป็นรูปสี่เหลี่ยมผืนผ้า ยาวประมาณ 8-10 ห้อง มีเสาร่วมในการรับโครงสร้างหลังคา จั่วมีขนาดใหญ่เนื่องจากอาคารมีขนาดกว้างมาก และมีเสาริมผนังที่ยึดผนังอาคารการวางตัวอาคารวางในแกนนอนยาวในทางทิศตะวันออก ภายในแบ่งเป็น 2 ส่วนใหญ่ ๆ คือ ส่วนโถงทางเข้าด้านหน้า และส่วนร่วมชุมนุมประกอบพิธีกรรม ทั้งสองส่วนถูกแบ่งด้วยระดับพื้นเตี้ย ๆ ด้านหน้าบริเวณศักดิ์สิทธิ์ประกอบไปด้วยแท่นบูชา ที่นั่งประธาน ตู้เก็บศีลมหาสนิท โดยที่มีรูปนักบุญอยู่เหนือพระแท่นบูชา และในส่วนของที่ชุมนุมประกอบไปด้วยที่นั่งของสัตบุรุษ ซึ่งแยกฝั่งซ้ายเป็นส่วนของผู้หญิง และฝั่งขวาเป็นส่วนของผู้ชาย มีการเจาะช่องเปิดด้านข้างของอาคาร มีประตูทางเข้าด้านหน้า 3 ประตู
และโบสถ์หลังที่สองหลังนี้เอง เคยเป็นที่อภิเษกบาทหลวงยาโกเบ แจง เกิดสว่าง เป็นมุขนายกไทยคนแรก โดยพระคุณเจ้าเรอเน แปรรอสเป็นผู้อภิเษกให้ เมื่อวันที่ 11 กุมภาพันธ์ พ.ศ. 2488 และหลังจากได้รับการอภิเษกแล้วพระคุณเจ้ายาโกเบ แจง ยังได้ใช้โบสถ์หัวไผ่เป็นสำนักมิสซังแห่งแรกอีกด้วย (ซึ่งต่อมาได้ย้ายไปทำการที่อำเภอศรีราชาแทนในสมัยของ พระคุณเจ้า ฟรังซิส เซเวียร์ สงวน สุวรรณศรี) ปัจจุบันโบสถ์หลังที่ 2 นี้ได้แปรสภาพเป็นอาคารสงบ ในสมัยของบาทหลวงเอวเยน บุญชู ระงับพิศม์จนถึงปัจจุบัน
โบสถ์หลังที่ 3.
บาทหลวงเอวเยนบุญชู ระงับพิษม์มาเป็นอธิการโบสถ์ ได้ทำการสร้างโบสถ์หลังที่ 3 ขึ้นแทนหลังเดิมที่ชำรุดจากการใช้งานและสงคราม โบสถ์หลังที่ 3 เป็นโบสถ์ทรงไทยยาว 36 วา หรือ 72 เมตร (ตามการตรึงพระเยซูที่กางเขนเมื่ออายุ 36 ปี) ความกว้าง 11 วา หรือ 22 เมตร สูง 2 ชั้น ลักษณะเป็นทรงไทยด้านหน้าของวัดประกอบด้วยยอดสุดมีกางเขน แทนช่อฟ้า ใบระกา และหวงหงษ์ มีจั่วหลังคาทรงสูง และมีแปรองรับจันทัน คานรองรับด้วยคันทวยหรือท้าวแขนที่ชายคา มีประตูทางเข้าด้านหน้า 3 ประตู ด้านข้างด้านละ 1 ประตู ทั้งหมดมีทรงเปนจั่วแหลม และมีบัวหัวเสาทุกประตู ผนังก่อซีเมนต์ ด้านในประกอบไปด้วยชีบอรีอุมที่คลุมเหนือพระแท่นไว้ ซึ่งชีบอรีอุมนี้มีลักษณะเป็นทรงไทยมีช่อฟ้าเป็นกางเขน ใบระกา และหวงหงษ์สวยงาม ตรงกลางของชีบอรีอุมได้ห้อยกางเขนประธานของวัดไว้ ซึ่งปัจจุบันได้นำไปติดไว้ที่ผนังแทน ผนังด้านหลังของพระแท่นบูชาวาดเป็นรูปกลุ่มลายพุ่มข้าวบิณฑ์ เสารองรับน้ำหนักของวัดจะประดับด้วยบัวหัวเสารูปกาบไผ่ และใบหอก และมีกรอบลายนูนต่ำลายลูกฟักลายประจำยาม จะต่อลายกันด้วยลายก้ามปูลายประจำยามบนผนังชั้นลอยของวัดทั้งหลัง และฝ้าเพดานของวัดมีลายดาวเพดาน หรือกลุ่มดาวกระจาย ทั่วทั้งเพดานวัด และหน้าต่างประกอบไปด้วยกระจกสีสวยงาม มีแท่นตู้ศีลศักดิ์สิทธิ์และแท่นนั้นก็มีลักษณะมีชีบอรีอุมคุลมไว้เช่นกันแต่มีขนาดย่อมกว่า โดยมีบาทหลวงเอวเยน บุญชู เป็นผู้ออกแบบและควบคุมการสร้างด้วยตนเอง มูลค่า 1,700,000 บาท ลงมือสร้างครั้งแรกเมื่อ 11 พฤษภาคม พ.ศ. 2503 วางศิลาฤกษ์เมื่อ 31 พฤษภาคม พ.ศ. 2503 เปิดเสกเมื่อ 11 พฤษภาคม ปี พ.ศ. 2508 รวมระยะเวลาการสร้างทั้งหมด 5 ปี โบสถ์หลังที่ 3 เคยเป็นที่อภิเษกพระคุณเจ้าเทียนชัย สมานจิต เมื่อวันที่ 3 ตุลาคม พ.ศ. 2514 &lt;br&gt;
โบสถ์หัวไผ่หลังปัจจุบันนี้มีลักษณะพิเศษคือมีชีบอรีอุมครอบพระแท่นไว้ เนื่องจากโบสถ์คาทอลิกในประเทศไทยไม่มีโบสถ์หลังไหนมีชีบอรีอุมครอบพระแท่นเช่นหลังนี้มาก่อนและในตอนนี้ โบสถ์หลังนี้อยู่ในการบูรณะ เนื่องจากฝ้าเพดานเริ่มผุและพังทลายลงมา คานปูนด้านล่างของโบสถ์เริ่มกร่อนแตกร้าว เนื้อปูนเสื่อมสภาพ มากกว่า 70 เปอร์เซนต์ หลังจากทีมสำรวจของโบสถ์ได้ทำการสำรวจแล้ว บาทหลวงยอห์น บัปติส วีเชียร ฉันทพิริยะกุลซึ่งเป็นอธิการโบสถ์ในขณะนั้นมีความว่า เห็นสมควรที่จะต้องดำเนินการการรื้อถอนตัวโบสถ์หลังปัจจุบัน และดำเนินการสร้างโบสถ์หลังหลังใหม่ต่อไป
ตั้งอยู่บนถนน 315 ตัดกับถนนเส้น 3127 ห่างจากตัวโบสถ์ไปทางทิศตะวันออก เนื้อที่ 3,430 ไร่เศษ
ตั้งอยู่ซอยโรงพยาบาลส่งเสริมสุขภาพตำบลโคกขี้หนอน (สถานีอานามัย บ้านหัวไผ่) ห่างจากตัวโบสถ์ทางทิศใต้ เนื้อที่ 2,379 ไร่เศษ
ตั้งอยู่บนถนน 3127 ห่างจากตัวโบสถ์ไปทางตะวันตกเฉียงใต้ เนื้อที่ 2,995 ไร่เศษ
ระฆังโบราณ.
เมื่อวันที่ 23 กรกฎาคม พ.ศ. 2563 ได้มีการนำระฆังโบราณทั้ง 3 ใบลงจากหอระฆังเพื่อทำการเตรียมพร้อมในการแขวนระฆังใบใหม่ ซึ่งเมื่อนำระฆังลงมาแล้วได้สำรวจพบข้อความเป็นภาษาละตินความว่า In Hominum Sanctorum Philipe et Jacobi หมายความว่า เป็นเกียรติแด่ท่านฟิลิปและยากอบผู้ศักดิ์สิทธิ์, HUAPHAI 1894 หมายความว่า หัวไผ่ ระฆังใบนี้หล่อขึ้นในปี 1894, R.D.J.L. ver Episcopo M.Gurgo Rectore หมายความว่า ได้นำแขวนในสมัยของพระคุณเจ้าฌอง หลุยส์ เวย์ โดยมีคุณพ่อเกโกเป็นเจ้าอาวาส และภาษาฝรั่งเศสความว่า Fonderie de bollee au mans หมายความว่า ระฆังใบนี้หล่อขึ้นที่โรงหล่อประจำเมืองบอลเล่ แคว้นมองส์ ประเทศฝรั่งเศส และระบุชื่อผู้หล่อระฆังคือ
ดยุกฟรีดริช ออกัสแห่งอ็อลเดินบวร์ค
ดยุกฟรีดริช ออกัสแห่งอ็อลเดินบวร์ค  ประสูติ 11 มกราคม ค.ศ. 1936 เป็นพระโอรสใน นิโคลัส แกรนด์ดยุกรัชทายาทแห่งอ็อลเดินบวร์ค กับ เจ้าหญิงเฮเลเนอแห่งวัลเด็คและเพือร์ม็อนท์ (1899–1948) พระองค์ทรงเป็นพระปิตุลา (อา) ใน คริสทีอัน ดยุกแห่งอ็อลเดินบวร์ค และหากนับจากทางพระมารดา ทรงเป็นพระปนัดดาใน เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ พระญาติชั้นที่ 2 ใน สมเด็จพระราชินีนาถวิลเฮลมินาแห่งเนเธอร์แลนด์ พระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ และพระญาติชั้นที่ 5 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
ดยุกฟรีดริช ออกัสแห่งอ็อลเดินบวร์ค ทรงเสกสมรสครั้งแรกกับ เจ้าหญิงมารี เซซิลี แห่งปรัสเซีย ผู้เป็นพระราชปนัดดาใน จักรพรรดิวิลเฮ็ล์มที่ 2 แห่งเยอรมนี เมื่อปี ค.ศ. 1965 โดยทั้ง 2 สมรสกันในกรุงเบอร์ลิน และเป็นครั้งแรกของราชวงศ์โฮเอินโซลเลิร์น ที่เสกสมรสในกรุงเบอร์ลิน นับตั้งแต่การเสกสมรสครั้งล่าสุดในปี ค.ศ. 1913 โดยเจ้าหญิงมารี เซซิลีได้รับพระราชทานพระนามตามพระสวามีว่า ดัชเชสฟรีดริช ออกัสแห่งอ็อลเดินบวร์ค โดยมีพระบุตรดังนี้
ต่อมาเมื่อวันที่ 23 พฤศจิกายน ค.ศ. 1989 ทั้ง 2 ทรงหย่าขาดจากกัน และในปี ค.ศ. 1991 พระองค์ก็ได้สมรสใหม่กับ เคาน์เตสโดนาทาแห่งแคชเทล-รูเดนฮุสเซน ซึ่งเป็นอดีตพระชายาใน เจ้าชายหลุยส์ เฟอร์ดินานด์แห่งปรัสเซีย (2487-2520) ผู้เป็นพระอนุชาแท้ๆในเจ้าหญิงมารี เซซิลี พระชายาพระองค์แรก แต่ไม่มีพระบุตรด้วยกัน
ดยุกฟรีดริช ออกัสแห่งอ็อลเดินบวร์ค สิ้นพระชนม์ด้วยพระโรคชรา เมื่อวันที่ 9 กรกฎาคม ค.ศ. 2017 สิริพระชันษา 81 ปี
โจ จอห์นสตัน
โจเซฟ เอ็กเกิลสตัน จอห์นสตัน  เกิดเมื่อวันที่ 13 พฤษภาคม ค.ศ. 1950 เป็นผู้กำกับภาพยนตร์ และอดีตศิลปินเทคนิคพิเศษชาวอเมริกัน เป็นที่รู้จักกันดีที่เขาสร้างภาพยนตร์ที่ขับเคลื่อนด้วยเอฟเฟกต์เช่น "4 จิ๋วพลิกมิติมหัศจรรย์" (1989), "จูแมนจี้: เกมดูดโลกมหัศจรรย์" (1995) และ "จูราสสิค พาร์ค 3" (2001) ภาพยนตร์เหล่านี้ยังรวมถึงภาพยนตร์ย้อนยุคจำนวนหนึ่ง เช่น "เหิรทะลุฟ้า" (1991), "มนุษย์หมาป่า ราชันย์อำมหิต" (2010) และภาพยนตร์ซูเปอร์ฮีโรจักรวาลภาพยนตร์มาร์เวล "" (2011) จอห์นสตันยังกำกับภาพยนตร์ดราม่าชีวประวัติ "เติมฝันให้เต็มฟ้า" (1999)
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ โจ จอห์นสตัน
ธีรภักดิ์ เปรื่องนา
ธีรภักดิ์ เปรื่องนา (เกิดวันที่ 15 สิงหาคม 2544 ที่จังหวัดบุรีรัมย์) เป็นนักฟุตบอลชาวไทย ปัจจุบันเล่นในตำแหน่งกองกลางให้กับ อยุธยา ยูไนเต็ด ในไทยลีก 2 โดยเป็นการยืมตัวจากบุรีรัมย์ ยูไนเต็ด
ในวันที่ 22 กันยายน พ.ศ. 2562 ธีรภักดิ์มีชื่อเป็นตัวสำรองในเกมไทยลีก นัดที่ 27 ซึ่งเป็นนัดที่บุรีรัมย์เปิดบ้านเอาชนะ ชัยนาท ฮอร์นบิล ไปได้ 1–0
วัดคาทอลิกนักบุญฟิลิปและยากอบ หัวไผ่
จารมินาร์
จารมินาร์ (Charminar; แปลตรงตัวว่า “หออะษานสี่หอ”) ก่อสร้างในปี1591 เป็นอนุสาวรีย์และมัสยิดในไฮเดอราบาด เตลังคนา ประเทศอินเดีย ถือเป็นสถานที่แลนด์มาร์กของเมืองที่เป็นเหมือนสัญลักษณ์ของเมืองไฮเดอราบาดและเป็นหนึ่งในสิ่งก่อสร้างที่เป็นที่รู้จักมากที่สุดแห่งหนึ่งในอินเดีย จารมินาร์เคยมีมัสยิดตั้งอยู่บนชั้นบนสุดเป็นเวลากว่า 400 ปี นอกจากความโดดเด่นในเชิงสถาปัตยกรรมและประวัติศาสตร์ที่ยาวนานแล้วตลาดรอบจารมินาร์ก็เป็นตลาดสำคัญที่ชาวพื้นเมืองเดินทางมาจับจ่ายซื้อของอย่างหนาแน่นเป็นประจำ งานเฉลิมฉลองที่จัดที่จารมินาร์ เช่น รัมซาน (Ramzaan)
จารมินาร์ตั้งอยู่บนคุ้งน้ำตะวันออกของแม่น้ำมุสิ ทางทิศตะวันตกเป็นที่ตั้งของลาดบะซาร์ (Laad Bazaar) ส่วนทางตะวันตกเฉียงใต้เป็นที่ตั้งของมัสยิดแกรนิตที่งดงามชื่อว่ามัสยิดมักกะห์ จารมินาร์เป็นทั้งสมบัติทางสถาปัตยกรรมและสมบัติทางโบราณคดีของชาติโดยกรมสำรวจโบราณคดีแห่งอินเดีย (Archaeological Survey of India) คำแปลของจารมินาร์มาจากคำในภาษาอูรดู “ชาร์” (chār) และ“มินาร์” หรือ“มีนาร์” (minar, meenar) รวมกันแปลว่า“เสาหลักทั้งสี่” หรือ“มินาเร่ต์ทั้งสี่” ซึ่งคือลักษณะโดยตรงของจารมินาร์
เตลังคนา
เวียงนครนันทบุรีศรีนครน่าน
ค่าจ้างเป็นค่าตอบแทนที่เป็นเงิน (หรือสินจ้าง ค่าใช้จ่ายส่วนบุคคล แรงงาน) ที่นายจ้างจ่ายให้แก่ลูกจ้างเพื่อแลกกับงานที่ทำสำเร็จ การชำระค่าจ้างอาจคำนวณเป็นปริมาณคงที่สำหรับงานที่สำเร็จแต่ละอย่าง (ค่าจ้างตามชิ้นงาน) หรือในอัตรารายชั่วโมงหรือรายวัน หรือยึดตามปริมาณงานที่ทำเสร็จที่วัดได้ง่าย ๆ ลูกจ้างที่ได้รับค่าจ้างอาจได้รับทิปหรือเงินรางวัลที่ลูกค้าหรือผลประโยชน์ของนายจ้างจ่ายให้โดยตรงซึ่งเป็นค่าตอบแมนในรูปที่ไม่ใช่เงิน เนื่องจาก แรงงานค่าจ้างเป็นรูปแบบงานส่วนใหญ่ คำว่า "ค่าจ้าง" บางทีจึงหมายความถึงค่าตอบแทนจากนายจ้างทุกรูปแบบด้วย
ค่าจ้างนับเป็นส่วนหนึ่งของค่าใช้จ่ายที่เกี่ยวข้องในการดำเนินธุรกิจ
การชำระค่าจ้างต่างจากงานมีเงินเดือน ซึ่งเงินเดือนหมายความว่า นายจ้างจ่ายเงินปริมาณที่ตกลงกันไว้ในระยะคงที่ (เช่น เป็นสัปดาห์หรือเป็นเดือน) ไม่ว่าทำงานกี่ชั่วโมงก็ตาม
ปัจจัยกำหนดอัตราค่าจ้าง.
อัตราค่าจ้างได้รับอิทธิพลจากแรงตลาด (อุปสงค์และอุปทาน) กฎหมายและประเพณี ทั้งนี้ ขึ้นอยู่กับโครงสร้างและประเพณีของเศรษฐกิจประเทศต่าง ๆ ทั่วโลก แรงตลาดบางทีมีบทบาทเด่นในสหรัฐ ส่วนประเพณี โครงสร้างและวัยวุฒิอาจมีบทบาทสูงกว่าในประเทศญี่ปุ่น
แม้ในประเทศที่แรงตลาดเป็นตัวกำหนดอัตราค่าจ้างหลัก หลายการศึกษายังพบว่ามีข้อแตกต่างในสินจ้างสำหรับงานโดยขึ้นกับเพศและเชื้อชาติ ตัวอย่างเช่น ข้อมูลของกรมสถิติแรงงานสหรัฐ ในปี 2550 หญิงทุกเชื้อชาติมีค่าจ้างมัธยฐานคิดเป็นประมาณ 80% ของรายจ้างชาย ซึ่งน่าจะมีสาเหตุจากอุปสงค์และอุปทานสำหรับหญิงในตลาดเนื่องจากข้อผูกมัดของครอบครัว ในทำนองเดียวกัน ชายผิวขาวมีค่าจ้างคิดเป็นประมาณ 84% และชายผิวดำมีค่าจ้าง 64% เทียบกับชายเอเชีย ทั้งนี้ เป็นค่าเฉลี่ยรวมยังไม่ได้ปรับตามประเภท ปริมาณและคุณภาพของงานที่ทำ
ศาสนาในมาเก๊า
ศาสนาในมาเก๊า ส่วนใหญ่ประชากรในมาเก๊านับถือศาสนาพื้นบ้านจีนและศาสนาพุทธ ก่อนหน้านี้ในยุคอาณานิคมโปรตุเกส (พ.ศ. 2100–2542) ศาสนาคริสต์นิกายโรมันคาทอลิกเฟื่องฟูมากจนเป็นศาสนาหลักที่โดดเด่น แต่ปัจจุบันกลับลดความสำคัญลงไป
จากการสำรวจสำมะโนครัวประชากร พ.ศ. 2534 พบว่านับถือศาสนาพุทธร้อยละ 16.8 นับถือศาสนาคริสต์นิกายโรมันคาทอลิกร้อยละ 6.7 และศาสนาอื่น ๆ หรือไม่นับถือศาสนาร้อยละ 61 ส่วนการสำรวจใน พ.ศ. 2542 พบว่านับถือศาสนาพื้นบ้านจีนร้อยละ 49 ศาสนาพุทธร้อยละ 11 และศาสนาคริสต์ลดลงเหลือร้อยละ 3 การสำรวจครั้งนี้ยังพบว่าประชากรมากกว่าสองในสามไปศาสนสถานเพียงครั้งคราว และการสำรวจสำมะโนครัวประชากรใน พ.ศ. 2548, 2550 และ 2552 พบว่านับถือศาสนาพื้นบ้านจีนร้อยละ 30 ศาสนาพุทธหรือลัทธิเต๋าร้อยละ 10 และศาสนาคริสต์ร้อยละ 5 นอกนั้นไม่นับถือศาสนา
ส่วนสำนักวิจัยพิวรายงานสถิติเมื่อ พ.ศ. 2554 พบว่าประชากรส่วนใหญ่นับถือศาสนาพื้นบ้านจีนร้อยละ 58.9 ศาสนาพุทธร้อยละ 17.3 ไม่นับถือศาสนาร้อยละ 15.4 ศาสนาคริสต์ร้อยละ 7.2 ศาสนาอิสลามร้อยละ 0.2 และศาสนาอื่น ๆ ร้อยละ 1 ขณะที่สำนักข้อมูลรัฐการมาเก๊ารายงานสถิติเมื่อ พ.ศ. 2555 ระบุว่า ประชากรส่วนใหญ่นับถือศาสนาพุทธร้อยละ 80 ศาสนาคริสต์ร้อยละ 6.7 และศาสนาอื่น ๆ ร้อยละ 13.7
สุธี นาทวรทัต
ศาสตราจารย์ สุธี นาทวรทัต เป็นอดีตรัฐมนตรีว่าการกระทรวงพาณิชย์ ในรัฐบาลนายธานินทร์ กรัยวิเชียร เป็นอดีตประธานกรรมการ องค์การคลังสินค้า และเป็นอดีตอาจารย์ด้านบริหารธุรกิจ (การตลาด)
สุธี นาทวรทัต จบการศึกษาธรรมศาสตรบัณฑิต จากมหาวิทยาลัยธรรมศาสตร์ และปริญญาโท M.B.A
สุธี นาทวรทัต เคยเป็นอาจารย์ประจำคณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเคยได้รับแต่งตั้งเป็นคณบดีคณะวารสารศาสตร์และสื่อสารมวลชน มหาวิทยาลัยธรรมศาสตร์ ในปี พ.ศ. 2526 - พ.ศ. 2527 และเป็นรองอธิการบดีมหาวิทยาลัยธรรมศาสตร์ นอกจากนั้นยังเคยเป็นกรรมการเนื้อหาวิชาการตลาด สาขาวิชาวิทยาการจัดการ มหาวิทยาลัยสุโขทัยธรรมาธิราช และเป็นอาจารย์พิเศษคณะนิติศาสตร์ มหาวิทยาลัยรัตนบัณฑิต อีกทั้งยังเป็นผู้ทรงคุณวุฒิ สาขาสังคมศาสตร์ ของสำนักงานคณะกรรมการการอุดมศึกษา
สุธี นาทวรทัต เคยได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลของนายธานินทร์ กรัยวิเชียร ในปี พ.ศ. 2519 หลังการรัฐประหารของคณะปฏิรูปการปกครองแผ่นดิน นำโดยพลเรือเอก สงัด ชลออยู่ จนถึงเดือนตุลาคม พ.ศ. 2520 ได้ถูกรัฐประหารอีกครั้งโดยพลเรือเอก สงัด ชลออยู่ เช่นเดียวกัน
ต่อมาในปี พ.ศ. 2521 ศาสตราจารย์สุธี ได้รับแต่งตั้งเป็นประธานกรรมการ องค์การคลังสินค้า จนถึงปี พ.ศ. 2523
เพิ่ม ลิมปสวัสดิ์
พลอากาศโท เพิ่ม ลิมปสวัสดิ์ เป็นอดีตรัฐมนตรีว่าการกระทรวงอุตสาหกรรม ในรัฐบาลนายธานินทร์ กรัยวิเชียร เป็นอดีตเจ้ากรมการช่างทหารอากาศ อดีตที่ปรึกษากองทัพอากาศ อดีตกรรมการผู้จัดการบริษัทเดินอากาศไทย และ หนึ่งในผู้เริ่มการบริษัท การบินไทย